钦定古今图书集成/明伦汇编/氏族典/第032卷 > 《廖用贤尚友录》 > 封衡
## 钦定古今图书集成/明伦汇编/氏族典/第032卷 > 《廖用贤尚友录》 > 封衡

按《后燕录》：衡字百华，裕之子也。轻财好施，身长八尺，
有智略。仕垂为右司马，转安东将军。垂攻邺久不下，
衡请灌之以漳水，垂以为然，遂拔邺城。外郛翟斌恃
功骄恣，要请为尚书令，垂将许之，衡厉色止之曰：“马
能千里，不免羁绊。”明畜生不可以人御也。斌小人，遭
时际会，兄弟封王。自驩兜以来，未有此福。忽履盈忘
“止，复有斯求，魂爽错乱，必死不出年也。”垂从之。斌果
潜通苻丕，事发伏诛。衡后历位中山尹，吏部尚书。